Der er sket et alvorligt trafikuheld inde i Tranum Klitplantage onsdag formiddag. I krydset ved Sandmosevej og Udholmsvej er tre biler kørt sammen. Fire ambulancer er kørt fra stedet med tilskadekomne. Ulykken skete, da en norsk registreret personbil overtrådte sin ubetingede vigepligt. Bilen kom fra Udholmvej og fortsatte direkte ud på Sandmosevej. Her koliderer den norske bil med en anden personbil, der bliver ramt så hårdt at den bliver kastet om på taget. Det fortæller vagtchef ved Nordjyllands Politi Jess Falberg. - Efterfølgende kommer der så en bil mere på Sandmosevej og kører ind i den bil, der i forvejen allerede er blevet ramt, fortæller vagtchefen. Alle tre implicerede biler blev totalskadede ved ulykken. Fire personer er bragt på hospitalet med ambulancer. Ingen af de fire har i følge vagtchefens oplysninger livstruende kvæstelser.
Et uheld i Brovst har haft tre implicerede biler. Fire ambulancer er kørt på hospitalet med tilskadekomne.